KOMMISSIONENS FORORDNING (EF) Nr. 1754/97 af 10. september 1997 om ændring af forordning (EØF) nr. 2347/91 om udtagning af prøver af vinprodukter som led i samarbejdet mellem medlemsstaterne eller til analyse ved kernemagnetisk resonans også med henblik på indlæsning i EF-databasen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsforordning for vin (1), senest ændret ved forordning (EF) nr. 1417/97 (2), særlig artikel 79, stk. 3, og

ud fra følgende betragtninger:

Ved Kommissionens forordning (EØF) nr. 2347/91 af 29. juli 1991 om udtagning af prøver af vinprodukter som led i samarbejdet mellem medlemsstaterne eller til analyse ved kernemagnetisk resonans også med henblik på indlæsning i EF-databasen (3) fastsættes de fælles regler for udtagning af prøver, der skal analyseres ved kernemagnetisk resonans af deuterium på et officielt laboratorium i en medlemsstat eller på FFC; i Kommissionens forordning (EØF) nr. 2676/90 af 17. september 1990 om fastsættelse af fælles analysemetoder for vin (4), senest ændret ved forordning (EF) nr. 822/97 (5), beskrives en metode til analyse af isotopforholdet >NUM>18O

>DEN>16O

for ilt i vand i vin, som kan anvendes på de samme prøver; de prøver der udtages i henhold til forordning (EØF) nr. 2347/91, vil ligeledes blive analyseret ved denne isotopmetode med henblik på at indsamle data, der skal indgå i den database, der er oprettet på FFC; disse regler bør derfor ændres og suppleres for at muliggøre bestemmelse for disse prøver af isotopforholdet >NUM>18O

>DEN>16O

i vand i vin;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I forordning (EØF) nr. 2347/91 foretages følgende ændringer:

1) I forordningens titel ændres »til analyse ved kernemagnetisk resonans« til »til analyse ved isotopmetoder«.

2) I artikel 1, 3 og 4 ændres »ved kernemagnetisk resonans (af deuterium)« til »ved isotopmetoder«.

3) I titlen på bilag II ændres »ved kernemagnetisk resonans af deuterium« til »ved isotopmetoder«.

4) I bilag III foretages følgende ændringer:

a) I titlen ændres »ved kernemagnetisk resonans« til »ved isotopmetoder«

b) I del I foretages følgende ændringer:

- i afsnit 3, punkt 3.2, indsættes følgende led:

»- bredde, længde: .....................«

- som afsnit 5 og 6 indsættes:

»>START GRAFIK>

5. Vejrforhold forud for høsten.

5.1. Er der observeret nedbør i de ti dage forud for høsten ..................... ja/nej

5.2. Regnfordeling og daglig gennemsnitstemperatur i de ti dage forud for høsten (i givet fald) mm vand: °C

høstdato - 1 d: høstdato - 2 d: høstdato - 3 d: høstdato - 4 d: høstdato - 5 d: høstdato - 6 d: høstdato - 7 d: høstdato - 8 d: høstdato - 9 d: høstdato - 10 d: 5.3. Sum af regn og gennemsnitstemperatur i de 50 dage forud for høsten (i givet fald):

- Regn: mm

- Gennemsnitstemperatur: °C

5.4. Kilder til information om vejrforholdene:

- lokale målinger: ..................... ja/nej

- information fra den nærmeste meteorologiske station beliggende i en afstand af: ..................... km

- navn, telefonnummer og faxnummer på den nærmeste meteorologiske station:

6. Kunstvandede vinmarker. Hvis markerne kunstvandes:

6.1. Dato for den seneste vanding .....................

6.2. Mængde vand anvendt til vanding i de 50 dage forud for høsten: ..................... mm vand>

SLUT GRAFIK>

«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. september 1997.

På Kommissionens vegne

Franz FISCHLER

Medlem af Kommissionen

(1) EFT L 84 af 27. 3. 1987, s. 1.

(2) EFT L 196 af 24. 7. 1997, s. 10.

(3) EFT L 214 af 2. 8. 1991, s. 32.

(4) EFT L 272 af 3. 10. 1990, s. 1.

(5) EFT L 117 af 7. 5. 1997, s. 10.